QCad Felhasználói kézikönyv
|  |  | # 12 Blokkok A blokkok az entitások nevesített csoportjai, amelyeket többszörösen illeszthetünk a rajzba eltérő tulajdonságokkal. Az ilyen beillesztett blokkokat betét eknek hívjuk. Ábra 17: Blokk lista. ## Blokkok láthatósága Duplán kattintva a blokk nevére a listán átváltja annak láthatóságát. Alternatív megoldásként választhatja, hogy a jobb gombbal rákattintva az előugró a "Láthatóság váltása" menüpontra kattint (18 ábra). Ábra 18: A blokk előugró menüje. ## Az összes blokk láthatósága Eszköztár: Menü: Blokk - Összes feloldása Blokk - Összes lezárása Leírása: A két fenti gomb használható az összes blokk egyszerre történő elrejtésére vagy megmutatására. Ezek a funkciók természetesen elérhetőek az előugró menüben is. ## Új blokk hozzáadása Eszköztár: Menü: Blokk - Blokk hozzáadás Leírása: Ez a parancs egy új üres blokkot hoz létre. A megjelenő ablakban beírhatja az új blokk kívánt nevét (19 ábra). Ha létező elemekből szeretne blokkot készíteni, használja inkább a "Blokk létrehozása" menüt. Ábra 19: Új blokk létrehozásának ablaka. ## Blokkok törlése Eszköztár: Menü: Blokk - Blokk törlés Leírása: Törli az aktív blokkot. Vegye figyelembe, hogy ezt nem lehet visszavonni! A blokk és minden betéte törlődik. ## Blokkok átnevezése Eszköztár: Menü: Blokk - Blokk átnevezés Leírása: Átnevezi az aktív blokkot. Ugyanaz az ablak jelenik meg, mint a blokkok létrehozásakor (19 ábra). Ezt a műveletet nem lehet automatikusan visszavonni! A blokk és minden betéte új nevet kap. ## Blokkok szerkesztése Eszköztár: Menü: Blokk - Blokk szerkesztés Leírása: Ez a parancs új szerkesztő ablakban nyitja meg a blokkot, ahol módosítható, mint bármely más rajz. A rajzban levő betétek frissítéséhez újra a szerkesztő ablakot kell aktiválni egérrel, vagy az Ablakok menü segítségével. ## Blokkok beillesztése Eszköztár: Menü: Blokk - Blokk beillesztés Beállítások eszköztár: Leírása: Beszúrja az aktív blokkot a rajzba. Eljárás: Válassza ki a listáról a beszúrandó blokkot. Kattintson a blokkra vagy válassza a 'Blokk beillesztés' menüt. Írja be az elforgatás szögét és az átméretezés arányát a beállítások eszköztárán. A betétek tömbösített beillesztéséhez írja be az oszlopok és sorok számát, majd adja meg az oszlopok és sorok távolságát. ## Blokkok létrehozása meglévő elemekből Eszköztár: Menü: Blokk - Blokk létrehozás Leírása: Létrehoz egy blokkot a meglévő elemekből. Eljárás: Válassza ki a blokkot alkotó elemeket. Kattintson a jobbra nyílra a folytatáshoz. Állítsa be a referencia pontot egér segítségével, vagy a parancssorba begépelt koordinátákkal. A megjelenő ablakban adjon nevet a blokknak (19 ábra) és kattintson az OK gombra. A blokk ezek után megjelenik a listán és már beilleszthető a rajzba. Az első lépésben kiválasztott elemek törlődnek és helyükre a blokk egy betéte kerül. A megjelenő blokkot a visszavonással törölheti. Az eredeti kiválasztott elemeket egy újabb visszavonás helyreállítja. A visszavonás/mégis függvényeknek nincs hatása a blokkokra. A létrehozott blokkot nem törölheti egy újabb visszavonással.
Copyright © 2003 RibbonSoft, Inc. Minden jog fenntartva. Ez a kézikönyv a ManStyle felhasználásával készült.