QCad Felhasználói kézikönyv
|  |  | ## Szöveg CAD eszköztár: Menü: Rajzolás - Szöveg Parancs: szoveg Gyorsbillentyű: sz, bt Leírása: Ezzel az eszközzel egy és több soros szövegeket hozhat létre a rajzlapon. Eljárás: Az eszköz indítása után megjelenő ablakba gépelje be a megjelenítendő szöveget, válassza ki a betűkészletet (32 ábra). Ábra 32: Szöveg ablak. A bal felső részben válassza ki a betűkészletet és a szöveg tulajdonságait (33 ábra). Az elérhető betűkészletek teljes listáját a mellékletben találja. A szöveg magasságát a rajz alapértelmezett mértékegységében adja meg. Az "eredeti sortáv" kijelölésével a sorok távolsága a betűkészlet alapértelmezett értéke lesz. A sortáv rovatba írt számmal ez felülbírálható. A begépelt szám az alapértelmezetthez (1.0) képest mért faktor. Ide 0.25-től 4.00-ig választhat értékeket. Ettől eltérő értékeket is beírhat, a kompatibilitás kárára pl. AutoCAD-el. Ábra 33: Betűkészlet választás. Válassza ki a szöveg igazítását (34 ábra). Ábra 34: Szöveg igazítása. Írja be az elforgatás szögét (35 ábra). Hagyományos vízszintes szövegek elforgatás nélküliek (nulla fok). Ábra 35: Szöveg forgatása. A szövegmezőbe gépelje be amit meg akar jeleníteni (36 ábra). A mező feletti ikonokkal betölthet, menthet, vagy vágólapról is beszúrhat szövegeket. A billentyűzeten nem látható különleges betűket a bal alsó részben található legördülő menüvel szúrhat be (37 ábra). Csak válassza ki a szimbólumot és az megjelenik a szövegmező aktuális pozíciójában. Ha ott nem találja amit keres, válasszon másik unicode készletet a jobb alsó részben (38 ábra). Vegye figyelembe, hogy a választott betűkészlet nem biztos, hogy tartalmazza azt a jelet. Ez esetben a betű nem jelenik meg. Egy unicode betű beszúrásához válassza ki az unicode lapot az első, majd a betűt a második legördülő menüben. A mellettük levő gombra kattintva szúrhatja be a szöveget a mezőbe. Ábra 36: Szövegmező. Ábra 37: Különleges szimbólumok beszúrása. Ábra 38: Tetszőleges unicode betű beszúrása. Kattintson az "OK" gombra. Adja meg a szöveg pozícióját, vagy gépelje be a koordinátákat a parancssorba. Gyakran szükséges a szövegek többszöri beillesztése. Ezért a beszúrással nem fejeződik be a folyamat. A beállítás eszköztáron módosítható a szöveg, annak szöge, stb. és újra beilleszthető a rajzba. Az egér jobb gombjával, vagy az Esc billentyűvel fejezheti be a szövegek létrehozását. ### Haladó szövegbevitel Hasznos lehet, ha szövegeket egymás alá/fölé is helyezhetünk, pl. tűréshatárok megadásakor. Egy különleges jelsorozattal elérheti. Például a "\S+0.05\-0.05; Millimeter" eredménye a 39 ábrán látható. Ábra 39: A "\S+0.05\-0.05; Millimeter" szöveg megjelenése.
Copyright © 2003 RibbonSoft, Inc. Minden jog fenntartva. Ez a kézikönyv a ManStyle felhasználásával készült.