QCad Felhasználói kézikönyv
|  |  | # 16 Módosítások A módosítás eszköztára segít a létrehozott elemek tulajdonságainak változtatásában. Ebben a fejezetben rövid áttekintést kap a QCad módosítási lehetőségeiről (51 ábra). Ábra 51: A módosítás eszköztára. ## Mozgatás CAD eszköztár: Menü: Módosítás - Mozgatás Gyorsbillentyű: mz Leírása: Áthelyezi vagy -másolja a kijelölt elemeket. Többszörös másolatokat is léterhozhat ezzel az eszközzel. Eljárás: A mozgatás kiválasztása után a kijelölés eszközei jelennek meg a CAD eszköztáron. Jelölje ki a szükséges elemeket. Kattintson a tovább nyílra, vagy üsse le az 'Enter'-t. Adja meg a referencia pontot egérrel, vagy gépelje be annak koordinátáit a parancssorba. Jelölje meg a cél pozícióját. Amennyiben az elemeket pl. 50 egységgel jobbra akarja mozgatni, gépelje be a `@50,0` utasítást a parancssorba. A megjelenő ablakban (52 ábra) az "Eredeti törlése" kiválasztásával mozgatja, az "Eredeti meghagyása" másolja az elemeket. Végül a "Többszörös másolatok" számának megadásával egy művelettel több példányban létrehozható az elem. Vegye figyelembe, hogy a '9' érték begépelésével 9 másolat jön létre és egy marad az eredei helyén - tehát 10 példányban lesz jelen. A másolatok öröklik a kijelölt elemek minden tulajdonságát (fólia, szín, vonaltípus). Ezen változtathat az "Aktuális tulajdonságokkal" vagy az "Aktuális fóliára" kiválasztásával. Kattintson az OK gombra a művelet elvégzéséhez. A művvelet befejezése után a kijelölések automatikusan megszűnnek. Ábra 52: Mozgatás beállításának ablaka. ## Forgatás CAD eszköztár: Menü: Módosítás - Forgatás Gyorsbillentyű: fo Leírása: A kiválasztott középpont körül a megadott szögben elforgatja a kijelölt elemeket. Többszörös példányok is készíthetőek egy lépésben. Eljárás: A forgatás kiválasztása után a kijelölés eszközei jelennek meg a CAD eszköztáron. Jelölje ki a szükséges elemeket. Kattintson a tovább nyílra, vagy üsse le az 'Enter'-t. Adja meg a forgatás középpontját egérrel, vagy gépelje be annak koordinátáit a parancssorba. A megjelenő ablakban (53 ábra) az "Eredeti törlése" kiválasztásával mozgatja, az "Eredeti meghagyása" másolja és elforgatja a kijelölt elemeket. A "Többszörös másolatok" számának megadásával egy művelettel több elforgatott másolat is létrehozható. Vegye figyelembe, hogy a '9' érték begépelésével 9 másolat jön létre és egy marad az eredeti helyén - tehát 10 példányban lesz jelen. A másolatok öröklik a kijelölt elemek minden tulajdonságát (fólia, szín, vonaltípus). Ezen változtathat az "Aktuális tulajdonságokkal" vagy az "Aktuális fóliára" kiválasztásával. Kattintson az OK gombra a művelet elvégzéséhez. A művvelet befejezése után a kijelölések automatikusan megszűnnek. Ábra 53: Elforgatás beállításának ablaka. ## Átméretezés CAD eszköztár: Menü: Módosítás - Átméretezés Gyorsbillentyű: sk (skálázás) Leírása: A választott faktorral és középponttal átméretezi a kijelölt elemeket. Többszörös példányok is készíthetőek egy lépésben. Eljárás: Az átméretezés kiválasztása után a kijelölés eszközei jelennek meg a CAD eszköztáron. Jelölje ki a szükséges elemeket. Kattintson a tovább nyílra, vagy üsse le az 'Enter'-t. Adja meg az átméretezés középpontját egérrel, vagy gépelje be annak koordinátáit a parancssorba. A megjelenő ablakban (54 ábra) az "Eredeti törlése" kiválasztásával mozgatja, az "Eredeti meghagyása" másolja és átméretezi a kijelölt elemeket. A "Többszörös másolatok" számának megadásával egy művelettel több koncentrikus másolat is létrehozható. Vegye figyelembe, hogy a '9' érték begépelésével 9 másolat jön létre és egy marad az eredeti helyén - tehát 10 példányban lesz jelen. A másolatok öröklik a kijelölt elemek minden tulajdonságát (fólia, szín, vonaltípus). Ezen változtathat az "Aktuális tulajdonságokkal" vagy az "Aktuális fóliára" kiválasztásával. Ábra 54: Átméretezés beállításának ablaka. Kattintson az OK gombra a művelet elvégzéséhez. A művvelet befejezése után a kijelölések automatikusan megszűnnek. ## Tükrözés CAD eszköztár: Menü: Módosítás - Tükrözés Gyorsbillentyű: tu Leírása: A megadott tengely felhasználásával tükrözi az elemeket. Eljárás: A tükrözés kiválasztása után a kijelölés eszközei jelennek meg a CAD eszköztáron. Jelölje ki a szükséges elemeket. Kattintson a tovább nyílra, vagy üsse le az 'Enter'-t. Adja meg a tükrözés tengelyének egyik pontját egérrel, vagy gépelje be annak koordinátáit a parancssorba. Adja meg a tengely másik pontját. A megjelenő ablakban (55 ábra) az "Eredeti törlése" kiválasztásával mozgatja, az "Eredeti meghagyása" másolja a kijelölt elemeket. A másolatok öröklik a kijelölt elemek minden tulajdonságát (fólia, szín, vonaltípus). Ezen változtathat az "Aktuális tulajdonságokkal" vagy az "Aktuális fóliára" kiválasztásával. Kattintson az OK gombra a művelet elvégzéséhez. A művvelet befejezése után a kijelölések automatikusan megszűnnek. Ábra 55: Tükrözés beállításának ablaka. ## Mozgatás és forgatás CAD eszköztár: Menü: Módosítás - Mozgatás és forgatás Leírása: Egyszerre másolja és forgatja a kjelölt elemeket. Többszörös példányok is készíthetőek egy lépésben. Eljárás: A mozgatás és forgatás kiválasztása után a kijelölés eszközei jelennek meg a CAD eszköztáron. Jelölje ki a szükséges elemeket. Kattintson a tovább nyílra, vagy üsse le az 'Enter'-t. Adja meg a forgatás szögét a beállítás eszköztáron, vagy a `szog` , `sz` utasítások begépelésével a parancssorba. Jelölje ki a referencia pontot egérrel, vagy gépelje be annak koordinátáit a parancssorba. Válassza ki a célt. Adott egységgel történő mozgatáshoz, pl. 50 egységgel jobbra, írja be a relatív koordinátákat a parancssorba: `@50,0` . A 56 ábrán két referencia pont látható. A példa forgatási szöge 15 fok, a másolatok száma 4. Végezetül a teljes elforgatás szöge 60 fok. A megjelenő ablakban (59 ábra) az "Eredeti törlése" kiválasztásával mozgatja, az "Eredeti meghagyása" másolja a kijelölt elemeket. A "Többszörös másolatok" számának megadásával egy művelettel több koncentrikus másolat is létrehozható. Vegye figyelembe, hogy a '9' érték begépelésével 9 másolat jön létre és egy marad az eredeti helyén - tehát 10 példányban lesz jelen. A másolatok öröklik a kijelölt elemek minden tulajdonságát (fólia, szín, vonaltípus). Ezen változtathat az "Aktuális tulajdonságokkal" vagy az "Aktuális fóliára" kiválasztásával. Kattintson az OK gombra a művelet elvégzéséhez. A művvelet befejezése után a kijelölések automatikusan megszűnnek. Ábra 56: Mozgatás és forgatás referencia (4) és cél (5) pontjai. Ábra 57: Mozgatás és forgatás beállítás ablaka. ## Többszörös forgatás (2 középpont körül) CAD eszköztár: Menü: Módosítás - Többszörös forgatás Leírása: Az elemeket két középpont körül forgatja. Ezzel az eszközzel többszörös másolatokat is készíthet. Akkor használja, ha úgy akarja elforgatni az elemet egy középpont körül, hogy önmaga nem fordul el. Eljárás: A többszörös forgatás kiválasztása után a kijelölés eszközei jelennek meg a CAD eszköztáron. Jelölje ki a szükséges elemeket. Kattintson a tovább nyílra, vagy üsse le az 'Enter'-t. Adja meg az elforgatás középpontját egérrel, vagy gépelje be annak koordinátáit a parancssorba. Adja meg az elemek saját forgási középpontját is. A második középpont a művelet során az elemekkel együtt mozog (58 ábra). A megjelenő ablakban (57 ábra) az "Eredeti törlése" kiválasztásával mozgatja, az "Eredeti meghagyása" másolja a kijelölt elemeket. A "Többszörös másolatok" számának megadásával egy művelettel több koncentrikus másolat is létrehozható. Vegye figyelembe, hogy a '9' érték begépelésével 9 másolat jön létre és egy marad az eredeti helyén - tehát 10 példányban lesz jelen. A másolatok öröklik a kijelölt elemek minden tulajdonságát (fólia, szín, vonaltípus). Ezen változtathat az "Aktuális tulajdonságokkal" vagy az "Aktuális fóliára" kiválasztásával. Kattintson az OK gombra a művelet elvégzéséhez. A művvelet befejezése után a kijelölések automatikusan megszűnnek. Ábra 58: Két középpont - abszolút (3) és relatív (4) - körüli forgatás. Ábra 59: A többszörös forgatás beállítás ablaka. ## Metszés / Kiterjesztés CAD eszköztár: Menü: Módosítás - Metszés Gyorsbillentyű: lv (levágás), xt (extend = kiterjesztés) Leírása: Úgy változtatja meg a vonal, vagy ív hosszát, hogy az érintkezzen egy másik kijelölt elemmel (60 ábra). Ábra 60: A bal oldali egyenes könnyen méretre vágható (az ívig). Eljárás: Válassza ki a határ elemet, ameddig a metszendő elemeket meg kell hosszabbítani, vagy levágni. Jelölje ki a módosítandó elemeket. Előfordul, hogy több módon is elvégezhető a művelet. A 60 ábrán a szakasz felső részének meghagyásához a kijelölés során arra kell kattintani. Minden esetben a megmaradó részen kell kijelölni az elemeket. Az egér jobb gombja, vagy az Esc billentyű segítségével fejezheti be a műveletet. ## Két elem metszése CAD eszköztár: Menü: Módosítás - Két elem metszése Gyorsbillentyű: tl (többszörös levágás) Leírása: Két kijelölt egyenes, vagy körív elem hosszát úgy változtatja meg, hogy azok a metszéspontig érjenek (61 ábra). Ábra 61: Több elem egyidejű levágásávál sarok képezhető. Eljárás: Válassza ki az első elemet. Válassza ki a második elemet. Az egér jobb gombja, vagy az Esc billentyű segítségével fejezheti be a műveletet. ## Hosszabbítás CAD eszköztár: Menü: Módosítás - Hosszabbítás Beállítások eszköztár Leírása: Ezzel az eszközzel hosszabbíthat és rövidíthet is elemeket azok határoló éleinek megadása nélkül, a választott mértékben. Ábra 62: Adott mérettel történő változtatás. Eljárás: Adja meg a kívánt hosszabbítás (pozitív értékek) vagy rövidítés (negatív értékek) mértékét a beállítások eszköztáron, vagy gépelje azt be közvetlenül a parancssorba. Például az '5' érték meghosszabbítja a kijelölt elemet 5 egységgel (a rajz beállított mértékegységével). Válassza ki az elemeket, közel a módosítandó végükhöz. Az egér jobb gombja, vagy az Esc billentyű segítségével fejezheti be a műveletet. ## Letörés CAD eszköztár: Menü: Módosítás - Letörés Gyorsbillentyű: lt Beállítások eszköztár: Leírása: Letöri a körvonal kijelölt sarkát. Kiválasztahtja, hogy az élek módosításával a letörés legyen a körvonal vége. Ábra 63: Letörés vágással. Eljárás: Adja meg a sarok két elemén a letörés mértékét (a metszésponttól mért távolság) az eszköztáron, vagy gépelje be a parancssorba a `hossz1` és `hossz2` utasításokkal. A 'Vágás' bejelölésével a metszéspont és a letörés közötti részek automatikusan törlődnek, egyébként nem változnak a sarok elemei. Válassza ki az első elemet (egyenest, vagy ívet). Válassza ki a második elemet. ## Lekerekítés CAD eszköztár: Menü: Módosítás - Lekerekítés Beállítások eszköztás: Leírása: A körvonal kijelölt sarkát lekerekíti. Kiválaszthatja, hogy az élek módosításával a lekerekítés legyen a körvonal vége. Ábra 64: Lekerekítés vágással. Eljárás: Adja meg a sugár értékét a beállítás eszköztáron, vagy gépelje be a parancssorba a `sugar` , `su` utasításokkal. A 'Vágás' bejelölésével a metszéspont és a letörés közötti részek automatikusan törlődnek, egyébként nem változnak a sarok elemei. Válassza ki az első elemet (egyenest, vagy ívet). Válassza ki a második elemet. ## Darabolás CAD eszköztár: Menü: Módosítás - Vágás Leírása: Két önálló részre vágja a kijelölt elemet. Eljárás: Válassza ki az elemet. Jelölje ki a vágás pontját az egér segítségével. A vágás pontja általában metszéspont is egyben. Válassza a metszésponthoz igazítást ( `im` gyorsbillentyű) a könnyebb kijelöléshez. ## Nyújtás CAD eszköztár: Menü: Módosítás - Nyújtás Gyorsbillentyű: ny Leírása: Nyújtja a kijelölt körvonalat. Ábra 65: Hasznos segítség bonyolult részek méretének változtatásához. Eljárás: Adja meg a nyújtás területének első sarokpontját. Adja meg a nyújtás területének átellenes sarokpontját. Jelölje ki a referencia pontot egérrel, vagy gépelje be annak koordinátáit a parancssorba. Adja meg a célpontot egérrel (mozgatása közben látható az előnézet), vagy gépelje be annak (relatív) koordinátáit. ## Tulajdonságok CAD eszköztár: Menü: Módosítás - Tulajdonságok Leírása: A megjelenő ablakban módosíthatja az elem tulajdonságait: geometriai paramétereket, fóliát, színét, vonaltípusát. Elem típusonként eltérő paramétereket kínál fel a program. Eljárás: Kattintson a módosítani kívánt elemre. ## Részletek CAD eszköztár: Menü: Módosítás - Részletek Leírása: Az elemek kiválasztott csoportjának tulajdonságait módosíthatja (vonaltípus, szín, stb.). Eljárás: A tulajdonságok menüpont kiválasztása után a kijelölés eszközei jelennek meg a CAD eszköztáron. Jelölje ki a szükséges elemeket. Kattintson a tovább nyílra, vagy üsse le az 'Enter'-t. A megjelenő ablakban változtassa meg a tulajdonságokat kívánsága szerint. Például a kék szín kiválasztásával minden kijelölt elem színe kékre változik, miközben a többi paraméterük (fólia, vonaltípus, stb.) változatlan marad. ## Elemek törlése CAD eszköztár: Menü: Módosítás - Törlés Gyorsbillentyű: to Leírása: Törli az elemeket. Eljárás: A törlés kiválasztása után a kijelölés eszközei jelennek meg a CAD eszköztáron. Jelölje ki a szükséges elemeket. Kattintson a tovább nyílra, vagy üsse le az 'Enter'-t. ## Csoportok felbontása CAD eszköztár: Menü: Módosítás - Felbontás Gyorsbillentyű: ro, rb (robbantás) Leírása: A kijelölt blokkokat, poligonokat, szövegeket és sraffozást egyszerű elemekre bontja. A méretezés felbontásakor nyilak és szövegek (összetett elemek), valamint vonalak (méret- és segédvonalak) keletkeznek. A szövegeket ívekre és egyenes szakaszokra bontja. A rajz minden részletének egyszerű elemekre bontásához kétszer alkalmazza a parancsot az összes elemre. Eljárás: A felbontás kiválasztása után a kijelölés eszközei jelennek meg a CAD eszköztáron. Jelölje ki a szükséges elemeket. Kattintson a tovább nyílra, vagy üsse le az 'Enter'-t.
Copyright © 2003 RibbonSoft, Inc. Minden jog fenntartva. Ez a kézikönyv a ManStyle felhasználásával készült.