QCad Felhasználói kézikönyv
|  |  | # 11 Fóliák A fóliák a szerkesztés hasznos segédeszközei. Megéri a fóliák használata, mert egy összetett szerkesztési feladaton jelentős időt spórolhat. Ez a fejezet bemutatja a fóliák kezelésének alapjait és azt, hogy a QCad program hogyan segíti ebben. Minden rajznak van legalább egy fóliája: a '0' jelű. További fóliákat bármikor létrehozhat a munkája során. Ennek ellenére ajánlott a szerkesztés előzetes megtervezése és a szükséges fóliák létrehozása a kívánt tulajdonságokkal. A fóliák számát nem korlátozza a QCad program. Minden létrehozott elem csak egy fóliához tartozik. A fólia lezárható, ami láthatatlanná teszi a rá helyezett elemeket. Ezáltal ideiglenesen eltüntethető a méretháló, feliratmező, feliratok, tengelyek és egyszerűbb, áttekinthetőbb rajzon dolgozhat. Az aktuális fólia az, amelyiken éppen dolgozik. Ennek a neve kiemelten látható a fólia listában (14 ábra). Az újonan létrehozott elemek mindig az aktuális fóliára kerülnek. A fóliákat a fólia menün keresztül is kezelheti, vagy a fólia listában, ami általában a QCad program ablakának jobb szélén található (14 ábra). Ábra 14: Fólia lista. A 14 ábrán az aktuális fólia neve "construction" (határvonal). A név előtt elhelyezett szem ikon megmutatja, hogy a fólia látható-e (zárolt-e). A fenti példában az "auxiliary" (tengelyek) nevű fólia zárolt, a többi látható és hozzáférhető. ## Fólia láthatóságának váltása A fólia elérhetőségét és láthatóságát megváltoztathatja a fólia listán duplán karttintva, vagy a jobb egér gombra előugró menüben a "Láthatóság váltása" menüponttal (15 ábra). Ábra 15: Fólia lista menüje. ## Az összes fólia láthatósága Eszköztár: Menü: Fólia - Összes feloldása Fólia - Összes lezárása Gyorsbillentyű: ff*, fz* A fenti három betűs rövidítésekkel munka közben gyorsan lezárható és felszabadítható minden fólia. Ezek a funkciók természetesen a menükből is elérhetőek. ## Új fólia hozzáadása Eszköztár: Menü: Főlia - Fólia hozzáadás Ez a parancs új fóliát hoz létre. A megjelenő ablakban beállítható a fólia neve, és minden tulajdonsága (16 ábra). Ábra 16: Fólia létrehozásának ablaka. ## Fóliák törlése Eszköztár: Menü: Fólia - Fólia eltávolítás Itt törölheti az aktuális fóliát. Vegye figyelembe, hogy ekkor a fóliára helyezett összes elemet is törli. A többi művelettől eltérően ezt nem lehet visszavonni! Amennyiben mégis visszavonja a törlést, a '0' jelű fólián fognak megjelenni a törölt elemek. A '0' jelű fóliát nem törölheti. ## Fólia tulajdonságainak szerkesztése Eszköztár: Menü: Fólia - Fólia szerkesztés Ezzel a parancssal a fólia létrehozásánál megismert ablak jelenik meg (16 ábra). Itt megváltoztathatja a fólia nevét és egyéb tulajdonságait. A '0' jelzésű fólia nem szerkeszthető!
Copyright © 2003 RibbonSoft, Inc. Minden jog fenntartva. Ez a kézikönyv a ManStyle felhasználásával készült.