QCad Felhasználói kézikönyv
|  |  | ## Vonalak Kattintson a vonalak menü gombjára a CAD eszköztáron (29 ábra). Ábra 29: Vonalak menü. ### Összetett vonal CAD eszköztár: Menü: Rajzolás - Vonal - 2 pontból Gyorsbillentyű: vo Parancs: vonal, vo Beállítások eszköztár: Leírása: Ezzel a parancssal egymáshoz csatlakozó szakaszokat, vagy több független szakaszt szerkeszthet. Eljárás: Adja meg az első szakasz kezdőpontját egérrel, vagy gépelje be annak koordinátáit a parancssorba. Adja meg az első szakasz végpontját. Adja meg a csatlakozó szakaszok végpontjait. A `z` vagy `zar` begépelésével, vagy a 'Bezár' gombra kattintva az eszköztáron zárt körvonalat hozhat létre. Ha vissza akarja vonni az utolsó szakasz szerkesztését, gépelje be a `vi` , `vissza` parancsokat, vagy kattintson a 'Vissza' gombra. ### Adott szögben álló vonal CAD eszköztár: Menü: Rajzolás - Vonal - Szöggel Beállítások eszköztár: Leírása: Ez az eszköz a megadott szöggel elforgatott vonalakat szerkeszt. A vonalat szerkesztése után a megfelelő méretre le kell törni, vagy kiterjeszteni. A beállítás eszköztáron adja meg a vonal szögét. A parancssorba is begépelheti a `szog` vagy `s` utasítással. A `h` , vagy `ho` utasítással pedig a szerkesztés során létrehozott szakasz hosszát is megadhatja. Helyezze el az elemet a rajzon egérrel, vagy gépelje be annak pozícióját a parancssorba. ### Vízszintes / Függőleges vonal CAD eszköztár: Menü: Rajzolás - Vonal - Vízszintes / Függőleges Beállítások eszköztár: Leírása: Ezzel az eszközzel vízszintes (vagy függőleges) vonalakat szerkeszthet. Pontosan úgy működik, mint a fenti eszköz, de itt nem adható meg a vonal állásszöge. ### Téglalap CAD eszköztár: Menü: Rajzolás - Vonal - Téglalap Gyorsbillentyű: te Parancs: teg, tegla, teglalap Leírása: Ezzel az eszközzel gyorsabban készíthet téglalap alakú körvonalat, mintha vonalakból szerkesztené. A téglalap négy önálló szakaszból (független elemek) áll. Eljárás: Adja meg a téglalap első sarkát egérrel, vagy gépelje be annak koordinátáit a parancssorba. Kattintson egérrel a téglalap átellenes sarkába. A parancssorba is begépelheti a második pont koordinátáit, pl. egy 50 széles és 25 magas téglalaphoz a `@50,25` relatív koordinátákat megadva. ### Párhozamos CAD eszköztár: Menü: Rajzolás - Vonal - Párhuzamosok Rajzolás - Vonal - Párhuzamos, ponton keresztül Parancs: par, parhuzamos Beállítások eszköztár: Leírása: Ez az eszköz párhuzamosokat szerkeszt létező vonalakhoz, ívekhez és körökhöz. Eljárás: Adja meg a távolságot a beállítások eszköztáron, vagy gépelje be közvetlenül a parancssorba. Jelölje ki azt az elemet, amihez a párhuzamost szerkesztené. A párhuzamos az egér által meghatározott oldalon jön létre. ### Szögfelező CAD eszköztár: Menü: Rajzolás - Vonal - Szögfelező Beállítások eszköztár: Leírása: Két vonal elem között létrehoz egy harmadikat, a szögfelezőt. Eljárás: A beállítás eszköztáron adja meg a szögfelező hosszát, amely a két kijelölt elem metszéspontjától értendő. A második mezőben megadhatja a szög osztásának mértékét. Az alapértelmezett érték '1', de többszörös osztásokat is létrehozhat (harmadolás, negyedelés, stb.). A többszörös felosztást mutatja be a 30 ábra. A felező hosszát a parancssorba is begépelheti a `h` , `ho` vagy `hossz` utasítással. A felosztás számát a `szam` , vagy `sz` utasítással is megadhatja. Jelölje ki a szöget alkotó első elemet. Jelölje ki a szöget alkotó második elemet. Az egér mozgatása közben az előnézet megmutatja., hogy milyen felosztás jön létre. Ábra 30: Szögfelező létrehozása. ### Érintő pontból körhöz CAD eszköztár: Menü: Rajzolás - Vonal - Érintő (Pont, Kör) Leírása: Érintőt szerkeszt egy megadott pozícióbol egy létező kör, vagy körív elemhez. Eljárás: Adja meg az érintő kezdőpontját egérrel, vagy gépelje be annak koordinátáit a parancssorba. Jelölje ki a kört, vagy körívet. Általában két érintőt is szerkeszthet. Az egér mozgatása közben az előnézeti kép megmutatja, hogy hol hozza majd létre. ### Körívek közös érintője CAD eszköztár: Menü: Rajzolás - Vonal - Érintő (Kör, Kör) Leírása: A kijelölt körívek közös érintőit szerkeszti meg. Eljárás: Jelölje ki az első körívet. Jelölje ki a második körívet. Általában négy érintőt szerkeszthet. Az egér mozgatása közben az előnézeti kép megmutatja, hogy melyiket hozza létre. ### Merőleges CAD eszköztár: Menü: Rajzolás - Vonal - Merőleges Leírása: Ez az eszköz merőlegest szerkeszt mér létező elemekhez. A merőlegest szakaszhoz, ívhez és körhöz is elkészítheti. Eljárás: Jelölje ki az elemet. Válassza ki a merőleges pozícióját egérrel, vagy gépelje be a koordinátákat a parancssorba. ### Szöget bezáró egyenesek CAD eszköztár: Menü: Rajzolás - Vonal - Szöget bezáró egyenesek Leírása: Egymáshoz képest adott szögben álló vonalakat hozhat létre ezzel az eszközzel. A kijelölt elem vonal és ív, körív is lehet. Az ívhez 0 fokkal húzott egyenes érintő lesz. Eljárás: Adja meg a közbezárt szöget a beállítás eszköztáron. Jelölje ki a bázis elemet. Válassza ki a szögben álló egyenes ponzícióját egérrel, vagy gépelje be annak koordinátáit a parancssorba. ### Szabadkézi vonal CAD eszköztár: Menü: Rajzolás - Vonal - Szabadkézi vonal Leírása: Ezzel az eszközzel szabadkézi vonalakat hozhat létre. Fokozott körültekintéssel használja ezt az eszközt, mert a műszaki rajzokat elsősorban a precíz szerkesztés jellemzi. Mégis előfordulhat, hogy ennek a lehetőségnek is létjogosultsága van (pl. törések megjelenítésénél, mint a 31 ábrán). Eljárás: Vigye az egér mutatót a szabadkézi vonal kezdőpontjába, nyomja le a bal gombot és tartsa úgy. Az egér mozgatásával hozza létre a szabadkézi vonalat. A végpontnál engedje fel az egér bal gombját. Ábra 31: Példa a szabadkézi vonalra. ### Sokszög közép- és sarokponttal CAD eszköztár: Menü: Rajzolás - Vonal - Sokszög (Közép, Sarok) Beállítások eszköztár: Leírása: Létrehoz egy középponttal és csúcsponttal meghatározott sokszöget. Eljárás: Adja meg az élek (csúcsok) számát a beállítás eszköztáron. A szám 3 és 9999 között legyen! Adja meg a középpontot egérrel, vagy gépelje be annak koordinátáit a parancssorba. Adja meg az egyik csúcspont koordinátáit. ### Sokszög két csúcspontból CAD eszköztár: Menü: Rajzolás - Vonal - Poligon (Sarok, Sarok) Beállítások eszköztár: Leírása: Szabályos sokszöget hoz létre annak két csúcspontja alapján. Eljárás: Adja meg az élek (csúcsok) számát a beállítás eszköztáron. A szám 3 és 9999 között legyen! Adja meg az első csúcsot egérrel, vagy gépelje be annak koordinátáit a parancssorba. Adja meg a sokszög második (szomszédos) csúcsát.
Copyright © 2003 RibbonSoft, Inc. Minden jog fenntartva. Ez a kézikönyv a ManStyle felhasználásával készült.