QCad Felhasználói kézikönyv
|  |  | # 5 QCad felhasználói felület A QCad program indításakor egy ablakban jelenik meg a grafikus felhasználói felület. Ezen belül találhatóak majd a műszaki rajzok ablakai. ## Az alkalmazás ablaka A QCad grafikus felhasználói felülettel (GUI) rendelkezik, olyan funkciókkal, amelyeket más programokban már megszokhatott. Ebben a fejezetben a fő alkalmazás ablak legfontosabb részeit ismerheti meg (8 ábra). Ábra 8: A QCad program fő ablaka. ## A menü és a CAD eszköztár A legtöbb funkciót a menün keresztül is elérheti. A szerkesztő műveletekhez kényelmesebb a bal oldalon található CAD eszköztár használata. Ott mindig az aktuális szerkesztési művelethez tartozó funciókat találja. Például egy szakasz kezdőpontjának megadásakor az igazítás eszközeit láthatja (igazítás végponthoz, metszésponthoz, rácsponthoz, stb.). ## Fólia és blokk listák A program ablakának jobb oldalán látható a fólia és blokk lista. Ezek az aktuális rajz fóliáit, blokkjait mutatják. A listák ki- és bekapcsolhatóak a `Nézet - Nézetek - Fólia lista` és `Nézet - Nézetek - Blokk lista` menüpontokkal. ## Állapotsor A státusz sorban jelenik meg a QCad aktuális állapota. A bal oldali részén levő panelen olvasható az egér aktuális pozíciója abszolút és relatív (Descartes és polár) koordinátákkal. Az egér panel tájékoztatja a gombokhoz tartozó funkciókról. A kijelölés panelen megmutatja a kiválasztott elemek számát. Az állapotsor ki- és bekapcsolható a `Nézet - Állapotsor` menüpontban. ## Parancs panel Pontosan az állapotsor felett található a QCad parancssora. Ott gépelheti be az utasításokat, adatokat és ott olvashat tájékozatató, hiba és figyelmeztető üzeneteket. A parancssor ki- és bekapcsolható a `Nézet - Nézetek - Konzol` menüpontban. ## Beállítások eszköztár A beállítások eszköztár üres a 8 ábrán. Az aktuális szerkesztő művelet beállításait és tulajdonságait jeleníti meg. Amennyiben előnyben részesíti a parancssor használatát, kikapcsolhatja a `Nézet - Eszköztárak - Eszköz beállításai` menüben. ## Parancsok végrehajtása A QCad programon belül minden szerkesztés a kiadott parancsokkal történik. Több módja is van egy parancs végrehajtásának: a megfelelő ikon kiválasztásával a CAD eszköztáron a megfelelő menüpont aktiválásával a parancs begépelésével A menü és az eszköztár használata a leginkább elterjedt. Néhány művelet további paraméterek megadására vár. Ezt szintén három úton teheti meg: Ablakok. Például a szövegek létrehozása során megjelenő ablakban beállítható a szöveg betűkészlete, tartalma, elforgatása, stb.. Beállítások eszköztár. Például párhuzamosok szerkesztése során meg kell adni a távolságot. Az eszköztáron megjelenik egy adatbeviteli mező a megadott távolság értékével (9 ábra). Parancssor. Például polinomok szerkesztése során a 'zar' parancs begépelésével automatikusan bezárható a síkidom. Ábra 9: Az eszköz beállításai. ## Működés A QCad program kétféle módon működhet: parancssori és normál . A parancssori módban a begépelt utasításokkal dolgozhat. Normál módban minden billentyű leütés a kezelő felület hatáskörébe tartozik. ### Parancssori mód Ezt a módot a parancssori panel feliratának kék színe és a villogó kurzor jelzi. Ekkor minden billentyűleütés megjelenik a parancssorban. Ezúton tud parancsokat és koordinátákat begépelni. Például a `vonal` szó begépelésével indíthatja a vonalhúzás eszközét. ### Normál mód Ebben a módban a QCad program úgy viselkedik, mint bármely másik. Minden billentyű leütést gyorsbillentyű kombinációként értelmez, a nem támogatott kombinációkat figyelmen kívül hagyja. Ha ekkor lenyomja az `na` gombokat, bekapcsolja az automatikus nagyítást.
Copyright © 2003 RibbonSoft, Inc. Minden jog fenntartva. Ez a kézikönyv a ManStyle felhasználásával készült.